OpenLLM-France/wikimedia huggingface dataset:
# Casa Mateu (Tàrrega)

La Casa Mateu és una casa gòtica de Tàrrega (Urgell) protegida com a bé cultural d'interès local.

## Descripció

La Casa Mateu està situada gairebé davant per davant del palau dels Marquesos de la Floresta. Constitueix un altre exemple de l'arquitectura civil gòtica conservada fins als nostres dies.
Casa de tres pisos d'alçada on a la planta baixa s'han obert dues portalades d'arcs peraltats i rebaixats per abastir un aparador per a la botiga coneguda com la Cristalleria Mateu i la porta d'accés a la casa i a les plantes superiors. El primer pis té tres finestres obertes de forma rectangular senzilla i finalment al pis superior és on hi manté més intacte l'esperit arquitectònic de l'estil gòtic amb tres balcons oberts en arcs geminats entre arcs apuntats de cresteria. La coberta de la casa és resolta a dues vessants i té un ampli ràfec sostingut per uns permòdols quadrangulars exteriors que deixen entreveure el primitiu embigat interior de l'habitatge.

## Història

A la planta baixa allotja la botiga comercial Cristalleria Mateu.

## Referències

* 1 2 3 «Casa Mateu». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 gener 2017].
Existeix un volum de la revista Urtx, que edita el museu de Tàrrega, dedicat en exclusiva a aquest edifici tant singular.
# Hasdrúbal (general d'Hanníbal)

Hasdrúbal va ser un general d'alt rang de l'exèrcit d'Hanníbal.
La primera missió en què apareix és quan va organitzar el transport d'armes sobre el riu Po i després en preparar l'estratagema amb la que Hanníbal va eludir la vigilància de Quint Fabi Màxim Berrugós i va sortir de la Campània pels passos dels Apenins.
En aquesta època va dirigir tots els afers militars. Després apareix amb el comandament del camp cartaginès a la batalla de Gerònium i a l'enfrontament amb el cònsol Marc Minuci Rufus (cònsol). A la batalla de Cannes va dirigir l'ala esquerra (216 aC). Hasdrúbal, en aquella batalla va tenir una gran actuació. La cavalleria hispana i gal·la que comandava, després d'un dur combat, va vèncer la cavalleria romana, a la que va matar en la seva major part i va dispersar la resta. Immediatament, Hasdrúbal va deixar de perseguir l'enemic i va anar en suport de la cavalleria númida situada a l'ala dreta, a la que els romans havien contingut, però en veure l'aproximació d'Hasdrúbal van fugir. Aleshores va deixar als númides que perseguissin l'enemic i amb la seva cavalleria va carregar contra la rereguarda de la infanteria romana. Amb les seves tropes d'infanteria va decidir la sort de la batalla. Apià, explica la batalla de Cannes d'una forma diferent, i diu que Hanníbal comandava l'ala esquerra i Hannó l'ala dreta, i no menciona Hasdrúbal. Després d'aquesta batalla no torna a aparèixer.

## Referències

* ↑ Polibi. Història, III, 66
* ↑ Titus Livi. Ab Urbe Condita, XXII, 16
* ↑ Polibi. Història, III, 115-118
* ↑ Titus Livi. Ab Urbe Condita, XXII, 46-48
* ↑ Apià. VII, 20-24
* ↑ Smith, William (ed.). «Hasdrubal». A Dictionary of Greek and Roman biography and mythology. [Consulta: 24 març 2024].
# Armando Sadiku

Armando Sadiku (Elbasan, el 27 de maig de 1991) és un futbolista d'Albània que juga com a davanter al Màlaga CF, cedit pel FC Goa i la selecció albanesa.

## Referències

* ↑ «Armando Sadiku». Legia.com [Consulta: 16 juliol 2017].

## Enllaços externs

* Armando Sadiku a National-Football-Teams.com (anglès)
* Armando Sadiku: Fitxa a 90minut.pl
# Llista de catenae de Ganimedes

    En aquest article només es mostra els noms oficials aprovats per la Unió Astronòmica Internacional (UAI).
Aquesta és una llista de catenae amb nom de Ganimedes
* Imatge de Ganimedes (Júpiter iii)
* Mapa topogràfic de Ganimedes
Les catenae de Ganimedes porten els noms de déus i herois de l'Antiga Mesopotàmia i Antic Egipte.
La latitud i la longitud es donen com a coordenades planetogràfiques amb longitud oest (+ Oest; 0-360).
| Catena | Coordenades | Diàmetre (km) | Epònim | Ref. |
| Enki Catena | 38° 50′ N, 13° 52′ O﻿ / ﻿38.84°N,13.86°O﻿ / 38.84; -13.86 | 160,00 | Enki - Principal déu sumeri de l'aigua de l'Apsu. | WGPSN |
| Khnum Catena | 32° 54′ N, 349° 16′ O﻿ / ﻿32.9°N,349.27°O﻿ / 32.9; -349.27 | 66,00 | Khnum - Déu egipci de la creació. | WGPSN |
| Nanshe Catena | 15° 24′ N, 352° 54′ O﻿ / ﻿15.4°N,352.9°O﻿ / 15.4; -352.9 | 103,80 | Nanshe - Deessa sumèria dels manantials i dels canals. | WGPSN |
| Terah Catena | 7° 06′ N, 277° 36′ O﻿ / ﻿7.1°N,277.6°O﻿ / 7.1; -277.6 | 283,00 | Terah - Déu de la Lluna fenici. | WGPSN |

## Referències

* ↑ Nomenclature Search Results: Ganímedes > Catena / catenae. usgs.gov. Gazetteer of Planetary Nomenclature – International Astronomical Union (IAU) Working Group for Planetary System Nomenclature (WGPSN).
* ↑ Categories for Naming Features on Planets and Satellites. usgs.gov. Gazetteer of Planetary Nomenclature – International Astronomical Union (IAU) Working Group for Planetary System Nomenclature (WGPSN).
# Dècada del 1520 aC

La dècada del 1520 aC comprèn el període que va des de l'1 de gener del 1529 aC fins al 31 de desembre del 1520 aC.

## Esdeveniments

* En aquesta dècada els egipcis estenen la seva influència fins a l'Eufrates. Enfronten als nòmades apiru i als beduins shasu
* 1525 aC Expedició al sud fins a la tercera cascada a causa de l'agitació local. La regió entre la primera i la segona cascades porta el nom de Uauat o Wawat i entre la segona i tercera s'anomena Kuix o Kush. Expedició a l'est contra Retenu (Canaan) i fins a Naharina (Mitanni)
* Vers 1525 aC Eagamil, rei del País de la Mar, fa una expedició contra Elam. Aprofitant la seva absència els cassites de Khana i Babilònia envaeixen la part sud de Sumèria i posen al tron a Wamburiash (fill del rei cassita Burnaburiash de Babilònia) amb el títol de rei de Shar Mat Tamtin (rei de Sumèria i del País de la Mar).
* Vers 1625 aC, Huzziyas I és assassinat pel seu cunyat Telepinus. En els anys següents recuperaran posicions, consolidant les terres centrals d'Anatòlia i encara expandint lleugerament els dominis; destruiran la ciutat d'Hassuwa (Haššuwa o Khassuwa) i derrotaran a Luhha (probablement Lukka, després Lícia). Va renunciar a Arzawa i les terres més enllà del Taure (Kizzuwatna/Cilícia i Síria) que ja s'havien perdut, i va fer un tractat de pau amb el regne de Kizzuwatna, governat per Isputuhsu (Išputahšu)
* Vers 1520 a, a Mitanni (Khanigalbat) Shuttarna I succeeix en el tron al seu pare Kirta

## Personatges destacats

* Burnaburiaix, rei cassita de Babilònia
# Hypselobarbus pulchellus

Hypselobarbus pulchellus és una espècie de peix cipriniforme de la família dels ciprínids.

## Morfologia

Els mascles poden assolir els 44 cm de longitud total i els 8 kg de pes.

## Distribució geogràfica

Es troba a Karnataka (Índia).

## Referències

* ↑ Chandrashekhariah, H.N., M.F. Rahman i S. Lakshmi Raghavan, 2000. Status of fish fauna in Karnataka. p. 98-135. A: Ponniah, A.G. i A. Gopalakrishnan (eds.). Endemic Fish Diversity of Western Ghats. NBFGR-NATP Publication. National Bureau of Fish Genetic Resources, Lucknow, U.P., Índia. 1, 347 p.
* 1 2 FishBase (anglès)
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Osakidetza

Osakidetza - Servei Basc de Salut (o simplement Osakidetza) és l'organisme creat el 1984 encarregat del sistema de prestacions sanitàries públiques en la comunitat autònoma del País Basc, pertanyent al Sistema Nacional de Salut, creat en 1986 i que va substituir a l'INSALUD.
La transferència de competències en matèria de Sanitat al Govern Basc es va realitzar sent lehendakari Carlos Garaikoetxea, derivat de l'aprovació de l'Estatut d'Autonomia en 1979. És un servei públic sanitari que compta amb una gran quantitat de centres que atenen les necessitats dels ciutadans bascos. El seu màxim responsable és el Conseller de Sanitat del Govern Basc.

## Referències

* ↑ Web de Osakidetza: Organització (castellà) Arxivat 2009-03-06 a Wayback Machine.
# Maxwell (Nebraska)

Maxwell és una població dels Estats Units a l'estat de Nebraska. Segons el cens del 2000 tenia 315 habitants.

## Demografia

Segons el cens del 2000, Maxwell tenia 315 habitants, 116 habitatges, i 87 famílies. La densitat de població era de 357,7 habitants per km².
Dels 116 habitatges en un 43,1% hi vivien nens de menys de 18 anys, en un 60,3% hi vivien parelles casades, en un 8,6% dones solteres, i en un 25% no eren unitats familiars. En el 21,6% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,22.
Per edats la població es repartia de la següent manera: un 32,7% tenia menys de 18 anys, un 8,6% entre 18 i 24, un 28,6% entre 25 i 44, un 19% de 45 a 60 i un 11,1% 65 anys o més.
L'edat mediana era de 32 anys. Per cada 100 dones de 18 o més anys hi havia 100 homes.
La renda mediana per habitatge era de 35.625 $ i la renda mediana per família de 45.469 $. Els homes tenien una renda mediana de 39.500 $ mentre que les dones 23.750 $. La renda per capita de la població era de 13.911 $. Aproximadament el 12,9% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Maxwell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Maxwell». American Fact Finder. Oficina del Cens dels Estats Units, 12-01-2010.
# SO

«So o SO» té aquests significats:
* So lingüístic o fonema, realització ideal d'un so sense tenir en compte com es pronuncia realment en un context concret.
* So (kana), そ (hiragana) o ソ (katakana), caràcter sil·làbic en el sistema modern d'ordenació alfabètica gojūon.
* SO, abreviatura de sud-oest, punt cardinal.
* .so, domini d'Internet de primer nivell territorial per a Somàlia.
* SO, abreviatura per a sistema operatiu, conjunt dels diferents programes que controlen el funcionament d'un ordinador.
* SO, abreviatura del grup ortogonal especial en àlgebra abstracta.
Viccionari
# Peralta d'Alcofeya

Peralta d'Alcofeya (aragonès) oficialment Peralta de Alcofea (castellà) és un municipi aragonès situat a la província d'Osca i enquadrat a la comarca del Somontano de Barbastre.
La temperatura mitjana anual és de 14° i la precipitació anual, 450 mm.

## Entitats de població

Les entitats de població del terme són:
* Lagunarrota. L'any 2009 tenia 109 habitants.
* El Tormillo. L'any 2009 tenia 81 habitants.

## Referències

* ↑ «Gran Enciclopèdia Aragonesa, Peralta de Alcofea». Arxivat de l'original el 2021-10-28. [Consulta: 19 setembre 2016].
* ↑ «Peralta d'Alcofeya». Gran Enciclopèdia Catalana. Barcelona: Grup Enciclopèdia Catalana.
* ↑ «Peralta d'Alcofeya». Gran Enciclopèdia Catalana. Barcelona: Grup Enciclopèdia Catalana.
# Lleó de Carentan

Lleó de Carentan (Carentan, Baixa Normandia, ~856 – País Basc, ~890) fou bisbe de Baiona, evangelitzador del País Basc venerat com a sant per l'Església catòlica. Venerat com a sant màrtir, és el patró de la ciutat i la diòcesi de Baiona. La seva festivitat se celebra el primer diumenge de març. També és venerat com a patró dels navegants en aquella zona.

## Biografia

Nascut a Carentan, va anar amb els seus pares a la cort del rei Lluís II d'Alemanya, a Baviera. D'allí anà a París, on estudià a l'escola palatina fins que fou elegit bisbe de Rouen. Poc després, fou encarregat pel papa d'evangelitzar les terres dels bascons. Primer bisbe de Baiona, predicà entre els pagans de Lapurdi, Navarra i Biscaia. Va morir decapitat pels pagans, juntament amb els seus germans Felip i Gervasi.
# Districte de Massingir

El Districte de Massingir és un districte de Moçambic, situat a la província de Gaza. Té una superfície 5.878 kilòmetres quadrats. En 2007 comptava amb una població de 29.304 habitants. Limita al nord amb el districte de Chicualacuala, a l'est amb els districtes de Mabalane i Chókwè, al sud amb el districte de Magude de la província de Maputo i a l'oest amb la província de Limpopo.

## Divisió administrativa

El districte està dividit en tres postos administrativos (Massingir, Mavodze i Zulo), compostos per les següents localitats:
* Posto Administrativo de Massingir
** Ringane
** Tihovene
* Posto Administrativo de Mavodze
** Chibotane
** Machamsa
** Mavodze
* Posto Administrativo de Zulo:
** Chissenguele
** Chitar
** Zulo

## Referències

* ↑ Instituto Nacional de Estatística
# Hypselobarbus lithopidos

Hypselobarbus lithopidos és una espècie de peix cipriniforme de la família dels ciprínids.

## Morfologia

Els mascles poden assolir els 60 cm de longitud total.

## Distribució geogràfica

Es troba a l'Índia.

## Referències

* 1 2 FishBase (anglès)
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Andreya Triana

Andreya Triana és una cantant i compositora de soul londinenca.
Va créixer al sud de Londres, amb la seva mare. Amb 9 o 10 anys es gravava en cintes de cassette i superposava melodies. Quan tenia 14 anys, a desgrat, la seva família es va mudar a Worcester. El seu aïllament la va fer centrar-se més en la música, i va aprendre a tocar, de forma autodidacta, el violí, la flatua i el saxo. Posteriorment va estudiar enginyeria de so a la universitat de Leeds, fins que la Red Bull Music Academy es va fixar en ella i va viatjar a Melbourne (Austràlia), on va col·laborar amb Flying Lotus i el productor Simon Green (també conegut com a Bonobo), fet que va suposar la seva entrada al món de la música professional.
El 2010 va llançar el seu àlbum de debut, Lost Where I Belong, sota el segell discogràfic Ninja Tune i amb el productor Bonobo. El seu primer treball va rebre crítiques majoritàriament positives, tot i que no va destacar en les llistes de vendes. El 2014 va treure l'Extended play Everything You Never Had part II. El seu segon àlbum, publicat el 2015 amb el segell Counter Records, es titulava Giants, i tenia per primer single la cançó Gold. L'àlbum va rebre crítiques majoritàriament positives i va arribar al número 59 de la llista d'àlbums del Regne Unit. El 2019 va publicar el seu tercer àlbum, Life in Colour, un àlbum que contenia tres singles, més energètic que els anteriors i que buscava connectar amb un públic més general. Ha fet nombroses col·laboracions amb músics i bandes com Mr. Scruff, Flying Lotus, Bonobo, Mount Kimbie o Tokimonsta.

## Referències

* ↑ «New Noise: Andreya Triana». Wonderland Magazine.
* 1 2 «Inside Andreya Triana’s audio experimentation laboratory». Huck Magazine. Arxivat de l'original el 2016-01-30. [Consulta: 22 gener 2016].(anglès)
* ↑ «Andreya Triana - Lost where I belong». Allmusic.(anglès)
* ↑ «Exclusive First Listen: Andreya Triana's New Single 'Gold', From Brand New Album, Giants». MTV.(anglès)
* ↑ «Andreya Triana - 'Giants'». Clash Music, 10-04-2015.(anglès)
* ↑ «Andreya Triana». The Official UK Charts Company, 2015.(anglès)
* ↑ «Andreya Triana - Life In Colour». Clash Music, 24-05-2019.(anglès)
# Małgorzata Handzlik

Małgorzata Maria Handzlik (Bielsko-Biała, 1 de gener de 1965) és una política polonesa. Ha estat membre del Parlament Europeu durant dues legislatures, fins al juny de 2014. Va ser escollida el 2004 i relegida el 2009 com a candidata del partit polític polonès Plataforma Cívica (Platforma Obywatelska, PO).
És també coneguda pel seu suport públic a la llengua auxiliar internacional esperanto. Va aprendre aquesta llengua a la dècada de 1980 durant els seus viatges amb el seu marit George Handzlik, un cantant esperantista, a més d'escriptor, editor i professor. A més de promoure els objectius del seu partit, Handzlik ha declarat estar a favor del multilingüisme i la igualtat de drets lingüístics de tots els ciutadans. En aquest sentit, Handzlik ha afirmat la necessitat d'investigar el possible paper de l'esperanto com a segona llengua per als europeus.

## Referències

* ↑ «Perfil de Małgorzata Handzlik al Parlament Europeu» (en anglès). [Consulta: 1r octubre 2014].
* ↑ «Entrevista amb Małgorzata Handzlik» (en esperanto). Libera Folio, 02-02-2005. [Consulta: 1r octubre 2014].
# Romans d'Isonzo

Romans d'Isonzo (en friülà, Romans dal Lusinç) és un municipi italià, dins de la província de Gorizia. L'any 2007 tenia 3.735 habitants. Limita amb els municipis de Gradisca d'Isonzo, Mariano del Friuli, Medea, San Vito al Torre (UD), Campolongo Tapogliano (UD) i Villesse.

## Administració

Llista d'alcaldes :
| Període | Identitat | Partit |
| 2004- | Alessandro Zanella | Llista Cívica |

## Personatges il·lustres

* Toni Bauzon, escriptor i poeta.
# Hialoclastita

Una hialoclastita és un dipòsit volcànic bretxoide (o bretxa) constituït per vidre i fragments d'origen clàstic i format durant una erupció subaquàtica (també sota el gel o en sediments saturats d'aigua). El magma expulsat durant l'erupció experimenta una granulació o un esmicolament en fragments d'estructura hialina o afanítica. Certs dipòsits gruixuts de hialoclastites es formen a les parts superiors dels fluxos de basalt quan aquests entren al mar o són expulsats a partir d'una erupció marina. Si el dipòsit es manté en contacte amb l'aigua després de la seva formació, els residus vidriosos es poden hidratar fàcilment per formar palagonita i, per tant, poden presentar alteració palagonítica.

## Referències

* ↑ «Hyaloclastite: Mineral information, data and localities.». [Consulta: 21 juny 2019].
* ↑ «Hyaloclastite» (en angès). ScienceDirect. [Consulta: 21 juny 2019].
* ↑ Head, James W; Wilson, Lionel «Deep submarine pyroclastic eruptions: theory and predicted landforms and deposits» (en anglès). Journal of Volcanology and Geothermal Research, 121, 3-4, 01-03-2003, pàg. 155–193. DOI: 10.1016/S0377-0273(02)00425-0.
* ↑ Gudmundsson, Magnú T.; Sigmundsson, Freysteinn; Björnsson, Helgi «Ice–volcano interaction of the 1996 Gjálp subglacial eruption, Vatnajökull, Iceland» (en anglès). Nature, 389, 6654, 01-10-1997, pàg. 954–957. DOI: 10.1038/40122. ISSN: 0028-0836.
* ↑ Smellie, John L.; Skilling, Ian P. «Products of subglacial volcanic eruptions under different ice thicknesses: two examples from Antarctica» (en anglès). Sedimentary Geology, 91, 1-4, 01-06-1994, pàg. 115–129. DOI: 10.1016/0037-0738(94)90125-2.
* 1 2 «Hialoclastita». Diccionari de Geologia - IEC.
* ↑ «Hyaloclastite» (en anglès). Encyclopedia.com. [Consulta: 21 juny 2019].
# Peralta (Navarra)

Peralta (cooficialment en basc Azkoien) és un municipi de Navarra, a la comarca de Ribera Arga-Aragón, dins la merindad d'Olite. Limita al nord amb Falces, a l'est amb Caparroso, al sud amb Marcilla i Funes i a l'oest amb Andosilla, Azagra i San Adrián

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 4 668 | 4 628 | 4 694 | 5 082 | 5 376 | 5 571 | 5 668 | 5 681 | 5 741 | 5 833 | 5 746 |
| Fonts: Peralta i Institut d'Estadística de Navarra |||||||||||

## Administració

Llista d'alcaldes :
| Jesus Hilario Campo | 1999 - 2003 | UPeI |
| Mª Sagrario Guinduláin | 2003 - 2007 | UPN |
| Juan Jesús Basarte | 2007 - 2011 | UPeI |

## Economia

Indústria: Màquines expenedores (Azkoyen i Jofemar), mobiliari d'oficina (Jevit-Dina Mobel, components electrònics, grups de fred i refrigeració industrial. Durant els últims anys, Peralta s'ha consagrat com una de les capçaleres econòmiques de la zona, de manera que en les seves empreses treballen habitants tant del poble com dels voltants (Funes, Falces, Marcilla). En el seu polígon industrial hi ha empreses dedicades a manufactures metàl·liques, soldadura, pintura, injecció de plàstics, cablejats i muntatge de targetes electròniques, a més de petit tallers que actuen com subcontractistes de les empreses més grans de la zona. També existeix un polígon ramader, i diverses empreses dedicades al cultiu i comercialització de verdures. El sector conserver, que va tenir antany tanta importància, últimament ha perdut una mica d'importància.
# Districte de Mavago

El districte de Mavago és un districte de Moçambic, situat a la província de Niassa. Té una superfície de 9.959 kilòmetres quadrats. En 2007 comptava amb una població de 20.241 habitants. Limita al nord amb la República de Tanzània, a l'oest amb els districtes de Muembe i Sanga, al sud amb els districtes de Majune i Marrupa, i a l'est amb el districte de Mecula.

## Divisió administrativa

El districte està dividit en dos postos administrativos (Mavago i M'sawisze), compostos per les següents localitats:
* Posto Administrativo de Mavago:
** N'kalapa-Mavago
* Posto Administrativo de M'sawisze:
** M'sawisze

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Hypseochloa

Hypseochloa és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Hypseochloa cameroonensis C.E. Hubb.
* Hypseochloa matengoensis C.E. Hubb.
# Pachlana

Pachlana fou un estat tributari protegit, una thikana feudatària de Gwalior amb uns ingressos de tres mil lliures, governada per una dinastia rathor del clan Fatehsingot, fundada per Fateh Singh, germà petit del raja de Ratlam, al qual va succeir el seu fill Akshay Singh. Els darrers thakurs foren Jowan Singh, Jawan Singh, Kishore Singh i Sawant Singh.

## Referències

* ↑ «Genealogia». Arxivat de l'original el 2009-06-01. [Consulta: 31 desembre 2009].